“สเตซีย์ คันนิ่งแฮม” นั่งเก้าอี้ประธานตลาดหุ้นนิวยอร์กหญิงคนแรกในรอบ 226 ปี
“สเตซีย์ คันนิ่งแฮม” นั่งเก้าอี้ประธานตลาดหุ้นนิวยอร์กหญิงคนแรกในรอบ 226 ปี มีผลวันศุกร์นี้
23 พ.ค. 2561

ตลาดหลักทรัพย์นิวยอร์กของสหรัฐอเมริกา เปิดเผยว่า นางสเตซี่ย์ คันนิ่งแฮม ประธานฝ่ายปฏิบัติการของตลาดหลักทรัพย์นิวยอร์ก ได้รับการแต่งตั้งให้ดำรงตำแหน่งประธานตลาดหลักทรัพย์นิวยอร์กคนใหม่ และเป็นสตรีคนแรกที่ดำรงตำแหน่งดังกล่าวในรอบ 226 ปีของตลาดหลักทรัพย์นิวยอร์ก โดยนางคันนิ่งแฮมจะเริ่มงานตำแหน่งใหม่ในวันศุกร์นี้
อนึ่ง นายโธมัส ฟาร์ลีย์ ประธาน NYSE คนปัจจุบัน ได้ลาออกจากตำแหน่งเพื่อไปเป็นประธานกรรมการของบริษัทอีกแห่งหนึ่ง หลังจากที่ทำหน้าที่ประธาน NYSE นับตั้งแต่ปี 2556